Лифтка кем беренче керергә тиеш? Этикет кагыйдәләрен беләсезме?

	Хатын-кызга бина эчендә бармакча белән эшләпәне салу мәҗбүри түгел, ә менә шапка белән бияләйләрен салырга тиеш. 	 * Ир-ат лифтка беренче керергә тиеш, ишеккә якын торучы исә беренче булып чыга. 
 
* Ир-ат беркайчан да хатын-кыз сумкасын күтәреп йөрми, пәлтәсен дә гардеробка илтер өчен генә тота ала.
 
* Кулчатыр беркайчан да ачылган килеш киптерелми.
 
* Сумканы тез алдына кую дөрес түгел, аны йә утыргыч артына элегез, яки идәнгә куегыз. Кечкенә клатчны исә өстәлгә кую рөхсәт ителә.
 
* Бармакча өстеннән балдак-йөзек кию матур түгел.
 
* Автомобильдә иң престижлы урын булып машина йөртүче артындагы урын санала. Пассажир хатын-кыз булса, машина йөртүче ир-ат чыгып, ишеген ачарга тиеш.
 
* Кунакка алдан кисәтмичә бармагыз. Бер Британия хатыны, чакырылмаган кунак килгәндә, кулына эшләпәсе белән кулчатырын алып, туфлиен киеп: «Кызганыч, минем барасы җирем бар иде», – дия торган була. Күңеленә хуш килгән кунак булса, «Менә ничек әйбәт килеп чыкты, мин әле яңарак кына кайткан идем», – дип сөйләнгән.
 
* Әгәр дә сезне ресторанга чакырганнар икән, акчаны чакырган кеше түли. Ресторанга керик дип үзара сөйләшенгән булса, һәркайсы үзе өчен түли. Ир-ат үзем түли дисә, хатын-кыз ризалашырга мөмкин. 

Шәһри Казан

	№   |  	


